
 29.11.2016
 BG
 Официален вестник на Европейския съюз
 L 322/1
 РЕГЛАМЕНТ (ЕС) 2016/2066 НА КОМИСИЯТА
 от 21 ноември 2016 година
 за изменение на приложенията към Регламент (ЕО) No 1059/2003 на Европейския парламент и на Съвета за установяване на обща класификация на териториалните единици за статистически цели (NUTS)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1059/2003 на Европейския парламент и на Съвета от 26 май 2003 г. за установяване на обща класификация на териториалните единици за статистически цели (NUTS) (1), и по-специално член 3, параграф 4, член 4, параграф 1 и член 5, параграф 4 от него,
 като има предвид, че:
 (1)
 С Регламент (ЕО) No 1059/2003 се установява обща класификация на териториалните единици, за да се осигурят събирането, съставянето и разпространението на хармонизирани регионални статистически данни в Съюза.
 (2)
 В приложенията към Регламент (ЕО) No 1059/2003 се посочват териториалните единици, които ще се използват за статистически цели.
 (3)
 В съответствие с разпоредбите на член 5, параграф 4 от Регламент (ЕО) No 1059/2003 измененията на класификацията NUTS се приемат през втората половина на календарната година и обикновено не по-често от един път на всеки три години.
 (4)
 Класификацията NUTS беше за последно изменена с регламенти (ЕС) No 1319/2013 (2) (редовно изменение) и (ЕС) No 868/2014 (3) (извънредно изменение поради съществена реорганизация на административно-териториалното деление на Португалия) на Комисията.
 (5)
 Съгласно информацията, предоставена на Комисията, административно-териториалното устройство е било променено в няколко държави членки.
 (6)
 Поради това Регламент (ЕО) No 1059/2003 следва да се измени съответно.
 (7)
 Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 Приложенията към Регламент (ЕО) No 1059/2003 се заменят с текста на приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Във връзка с предаването на данни на Комисията (Евростат) настоящият регламент се прилага от 1 януари 2018 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел 21 ноември 2016 година.
 За Комисията
 Председател
 Jean-Claude JUNCKER
 (1) ОВ L 154, 21.6.2003 г., стр. 1.
 (2) Регламент (ЕС) No 1319/2013 на Комисията от 9 декември 2013 година за изменение на приложенията към Регламент (ЕО) No 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) (OB L 342, 18.12.2013 г., стр. 1).
 (3) Регламент (ЕС) No 868/2014 на Комисията от 8 август 2014 година за изменение на приложенията към Регламент (ЕО) No 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) (ОВ L 241, 13.8.2014 г., стр. 1).
 ПРИЛОЖЕНИЕ
 „
 ПРИЛОЖЕНИЕ I
 Класификация NUTS (код — наименование)
 БЕЛГИЯ
 Код
 NUTS 1
 NUTS 2
 NUTS 3
 BE
 BE1
 RÉGION DE BRUXELLES-CAPITALE/BRUSSELS HOOFDSTEDELIJK GEWEST
 BE10
 Région de Bruxelles-Capitale/Brussels Hoofdstedelijk Gewest
 BE100
 Arr. (1) de Bruxelles-Capitale/Arr. van Brussel-Hoofdstad
 BE2
 VLAAMS GEWEST
 BE21
 Prov. (2)